text: মোল্লা জিউন বা শায়খ আহমদ ইবনে আবি সাঈদ মোল্লা জিউন (আরবি: شیخ احمد بن ابی سعید ملا جيون ; ইংরেজি: Shaykh Ahmad ibn Abi Said Molla Ziun (জন্ম :১০৪৮ হি: - মৃ: ১১৩০ হি:) মোল্লা জিউন নামে তিনি প্রসিদ্ধি লাভ করেন । তিনি ছিলেন একজন ভারতীয় মুসলিম পন্ডিত ; ফকিহ , মুফাসসির এবং তৎকালীন সময়ের একজন আলিমে দ্বীন (ধর্মীয় ব্যক্তিত্ব) ।
  
  জন্ম ও বংশ
  নাম আহমদ । পিতার নাম আবু সাঈদ । তার দাদার নাম আবদুল্লাহ । তিনি ১০৪৮ হিজরিতে ভারতের আমেঠি জেলায় জন্ম গ্রহণ করেন ।
  
  জ্ঞানার্জন
  সাত বছর বয়সে তিনি স্বীয় ধর্ম গ্রন্থ আল কুরআন হিফজ ( সংরক্ষণের লক্ষ্যে মুখস্থ) করেন । জ্ঞানর্জনের জন্য তিনি ভারতের বিভিন্ন জেলায় সফর করেন । সেসময়ের জ্ঞানী-গুণী প্রজ্ঞাবান আলিমদের নিকট থেকে তিনি জ্ঞান অর্জন  করেন । পাঠ্য ভুক্ত অধিকাংশ গ্রন্থ শায়খ মুহাম্মদ সাদেক তুর্কির নিকট অধ্যয়ন করেন । পরিশেষে তিনি কর্ম জীবননের শুরুতে নিজ জন্মভূমিতে অধ্যাপনা শুরু করেন ।
  
  স্মৃতিশক্তি
  তিনি খুব মেধাবী ছিলেন । অতুলনীয় মধুর ছিল তার ব্যবহার । উঠাবসা কথাবার্তা চলাফেরায় তিনি ছিলেন অমায়িক স্বভাবের । নম্র ও ভদ্রতায় সমসাময়িক মহলে প্রশংসিত হতেন । কারো প্রতি তিনি কোন অসন্তুষ্টি প্রকাশ করতেন না । পাঠ্যভুক্ত বই পৃষ্ঠার পর পৃষ্ঠা অনায়াসে মুখস্থ করে ফেলতেন ।   আরবি ,  ফার্সি ও উর্দু ধর্মীয় ইসলামিক সুদীর্ঘ কবিতা তিনি একবার দেখে বা শুনে হুবহু মুখস্ত বলতে পারতেন ।
  
  হজব্রত পালন
  মোল্লা জিউনের বয়স যখন ৫৫ বছর তখন তিনি হজব্রতে যান । দীর্ঘ সময় সেখানে তিনি  অতিবাহিত করেন । ১১১২ হিজরিতে তিনি পুনরাই হারামাইন শরিফাইন (মক্কা-মদিনা) জিয়ারত করেন । এবারে তার মাতা পিতা উভয়ের পক্ষ থেকে দুটি বড় হজ্ব আদায় করেন । এ সময় তিনি অত্যন্ত যোগ্যতার সাথে বুখারি ও মুসলিম শরিফের দরস দেন ।
  
  আধ্যাত্মিক সাধনা ও খেলাফত লাভ
  
  রচনাবলি
   তাফসিরে আহমদি
   নুরুল আনোয়ার
   মানাকিবুল আউলিয়া আদাবে আহমদি আস-সাওয়ানেহ''
  
  মৃত্যু
  তিনি ১১৩০ হিজরিতে মৃত্যুবরণ করেন । তাকে আমেঠি নামক স্থানে তারই মাদরাসার এক পাশে তাকে দাফন করা হয় ।
  
  তথ্যসূত্র 
  
  বিষয়শ্রেণী:ইসলাম
  বিষয়শ্রেণী:সুন্নী গ্রন্থের তালিকা
  বিষয়শ্রেণী:ইসলামী ব্যক্তিত্ব
  বিষয়শ্রেণী:ইসলামী চিন্তাবিদ
title: মোল্লা জিউন